2. pielikums

**RTU doktorantūras granta pieteikumu vērtēšanas kritēriji un metodika**

1. Zinātniskās publikācijas konkursa kritērijos klasificētas pēc to veidiem atbilstoši Latvijas Zinātnes padomes 28.11.2012. apstiprinātajai Zinātnisko publikāciju klasifikācijai.
2. Publikāciju saistību ar promocijas darba tēmu izvērtē, balstoties uz atslēgas vārdiem.
3. Publikācijām un monogrāfijām, kurām ir vairāk nekā 4 līdzautori, punktu skaitu aprēķina, atbilstošo punktu skaitu no 1. tabulas samazinot par 2,5 % par katru nākamo līdzautoru. Ja publikācijai ir vairāk nekā 24 līdzautori, tad punktu skaitu aprēķina, atbilstošo punktu skaitu no 1. tabulas dalot ar 2 neatkarīgi no līdzautoru skaita.
4. Iesniedzot publikāciju sarakstu, jānorāda, kādā datubāzē publikācija atrodama. Publikācija netiek uzskatīta par indeksētu datubāzē līdz brīdim, kad tā tiek ievietota atbilstošajā datubāzē.
5. Attiecībā uz iesniegtajiem, bet uz konkursa brīdi nepublicētajiem rakstu darbiem (publikācijām) tiek piemērots punktu pazemināšanas koeficients (0,8). Iesniegtās publikācijas netiek uzskatītas par citējamām vai datubāzēs atrodamām līdz brīdim, kad tās tiek publicētas un attiecīgi indeksētas atbilstošajās datubāzēs. Tiek vērtētas tikai tās iesniegtās publikācijas, kurām ir pievienots izdevniecības vai konferences organizatoru apliecinājums, ka raksts ir pieņemts publicēšanai.
6. Punktu skaits par patentiem netiek dalīts ar autoru skaitu.
7. Gadījumā, ja kandidāta iesniegtā informācija neļauj noteikt publikācijas atbilstību kādai no Zinātnisko publikāciju klasifikatora klasēm, tā netiek ņemta vērā.

1. tabula

*Grantu vērtēšanas kritēriji un iegūstamo punktu skaits*

|  |  |
| --- | --- |
| **KONKURSA KRITĒRIJI** | **PUNKTU SKAITS** |
| 1. **RTU publikāciju reģistram pievienotās** **ar promocijas darba tēmu saistītās pilna teksta PUBLIKĀCIJAS, sagrupētas pa šādiem veidiem:**

Tiek ieskaitītas doktorantūras laikā publicētās un iesniegtās publikācijas  | **Publikācijas** |
| **Publicētas** | **Iesniegtas** |
| * 1. Izdevniecībā izdotas un recenzētas zinātniskās monogrāfijas vai kolektīvās monogrāfijas ar ISBN kodu, kas izpilda Zinātnisko publikāciju klasifikatora noteiktos kritērijus vai ir indeksētas *Web of Science Book Citation Index* (atbilstoši Zinātnisko publikāciju klasifikācijas 2. punkta 2.1. apakšpunktam)
 | 20 punkti | 16 punkti |
| * 1. Citas zinātniskās grāmatas
 | 10 punkti | 8 punkti |
| * 1. Zinātniskie raksti, kas indeksēti *Web of Science* un/vai *Scopus* datubāzē un/vai iekļauti *ERIH* (*European Reference Index of the Humanities*) datubāzes *INT1* vai *INT2* kategorijas žurnālos (atbilstoši Zinātnisko publikāciju klasifikācijas 1. punkta 1.1. apakšpunktam)
 | 20 punkti | Nav attiecināms |
| * 1. Recenzēti zinātniskie raksti, kas publicēti citos starptautiskos un Latvijā izdotos zinātniskajos žurnālos, kam ir ISSN kods, starptautiska redkolēģija, kas starptautiski tiek izplatīti un kuros tiek publicēti dažādu valstu zinātnieku raksti, kā arī raksti *ERIH* datubāzes *NAT* kategorijas žurnālos (atbilstoši Zinātnisko publikāciju klasifikācijas 1. punkta 1.2. apakšpunktam)
 | 10 punkti | 8 punkti  |
| * 1. Zinātniskie raksti Latvijā un citās valstīs izdotos zinātniskajos žurnālos ar vietējo redkolēģiju, zinātniskie raksti Latvijas kultūrai nozīmīgos žurnālos (atbilstoši Zinātnisko publikāciju klasifikācijas 1. punkta 1.3. apakšpunktam)
 | 5 punkti | 4 punkti |
| * 1. Publikācijas konferenču ziņojumu izdevumos, kas indeksētas *Web of Science Conference Proceedings Citation Index* un/vai *Scopus*,kā arī nodaļas zinātniskās grāmatās(atbilstoši Zinātnisko publikāciju klasifikācijas 4. punkta 4.1. apakšpunktam)
 | 10 punkti | Nav attiecināms |
| * 1. Publikācijas konferenču ziņojumu izdevumos, kas nav indeksēti *Web of Science Conference Proceedings Citation Index* un/vai *Scopus*, kā arī 1.6. kategorijai potenciāli atbilstošās publikācijas, kas pieteikuma iesniegšanas brīdī vēl nav tikušas indeksētas (atbilstoši Zinātnisko publikāciju klasifikācijas 4. punkta 4.3. apakšpunktam)
 | 5 punkti | 4 punkti  |
| * 1. Recenzētas konferenču tēzes
 | 0,5 punkti |  |
| Patentu autors vai līdzautors: |
|  LV patents | 10 punkti |
|  Starptautisks patents | 20 punkti |